นิวคุงได้ไปกินข้าวที่ฟู๊ดคอร์ดของห้างโลตัสพระราม 4 มา เลยเอามารีวิวครับ ที่ร้าน King of Grill ^^
ร้านนี้จะเน้นขายเมนูสเต็กและเมนูข้าวคู่กับเนื้อแบบต่างๆ โดยเมนูนั้นจะคล้ายกับร้านสกายลักค์ แต่ราคาถูกกว่า

เมนูของกินร้านก็จะมีทั้งเมนูสเต็กเนื้อต่างๆ ทั้งหมู ไก่ เนื้อ ปลา หรือหากจะกินแบบอิ่มหน่อย ก็จับคู่กินกับข้าวก็ได้เช่นกัน
ราคาอาหารของร้านนี้จะเริ่มที่อย่างละ 50 บาท สูงสุด 79 บาทครับ

วันนี้นิวคุงได้สั่งกินเป็นเมนู ข้าวหน้าปลาทอด ครับ
ลองชิมดูแล้วรสก็จะอร่อยไม่ต่างจากสกายลักค์มากนัก ปลาทอดของที่นี่ทอดมาได้ร้อนๆ แป้งด้านนอกกรอบอร่อยหวานมันเลย
เนื้อปลาข้างในก็นุ่มหวาน แต่ผมคิดว่าเค้ารีบทอดไป เพราะกินแล้วรู้สึกเนื้อปลายังไม่สุก ยังคาวอยู่หน่อยๆ กินแล้วค่อนข้างอึนๆเลย
ตัวน้ำราดที่ราดมาด้านบนก็มีรสหวานเข้ม กินแล้วดับเลี่ยนจากการทอดได้ดี กินกับข้าวได้เพลินๆ

สรุปโดยรวม (เต็ม 10)
ให้ 5.5 คะแนน รสชาติโดยรวมๆแล้วอร่อยดี แต่ตัวปลาทอดนั้นควรทอดให้ปลาด้านในสุกและไม่เหม็นคาวกว่านี้หน่อยจะดีมาก

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  17 / 10 / 57
